Seuraavan talven sisähalli-EM-kisat Belgradissa toivat jälleen Kramerille välieräpaikan. Kesällä 2017 hän saavutti ensimmäisen kansainvälisen menestyksensä Puolan Bydgoszczissa ottaessaan alle 23-vuotiaiden EM-kisoissa mestaruuden ajalla 1.48,15. Heti sen jälkeen hän juoksi Belgian Heusden-Zolderissa omaksi ennätyksekseen ajan 1.45,75. Kotimaahan palattuaan hän paransi Karlstadissa omaa ennätystään vielä aikaan 1.45,13, joka oli uusi Ruotsin 800 metrin ennätys parantaen Rizak Dirshen vuoden 2003 ennätysaikaa yli kolme kymmenystä. Näin hän oli näin valmis MM-kisoihin. Elokuun 2017 MM-kisoissa Lontoossa Kramer eteni välieriin saavuttamatta kuitenkaan loppukilpailupaikkaa. Kesällä 2018 tuli sitten todellista menestystä. Hän paransi Ruotsin ennätystä heinäkuun lopulla Karlstadissa aikaan 1.45,03 Tämä osoitti hyvää kuntoa ajatellen tulevia EM-kisoja Berliinissä. Niissä hän saavutti EM-hopeaa Puolan Adam Kszczotin vanavedessä. Kramerin aika oli 1.45,03, jolla hän sivusi Karlstadissa juoksemaansa ennätystä. Seuraavan vuoden sisähallin EM-kisoissa Glasgowssa hän karsiutui ennen loppukilpailua. Samoin kävi myös alle 23-vuotiaiden EM-kisoissa Gävlessä, jossa hän karsiutui ennen loppukilpailua, joten hän ei siis kyennyt puolustamaan edellisten kisojen mestaruuttaan. Syksyn 2019 MM-kisat Dohassa menivät myös alle odotusten ja tuli karsiutuminen heti alkuerissä. Vaikka kausi 2020 oli poikkeuksellinen koronan vuoksi, Kramerin kaudesta tuli tuloksellisesti uran paras. Sisähallikaudella hän teki uuden Ruotsin ennätyksen 1.45,09, jolla hän rikkoi Martin Enholmin vuonna 1992 juokseman entisen ennätyksen lähes sekunnilla. Hän paransi omaa 800 metrin ulkoratojen Ruotsin ennätystään syksyllä Tšekin Ostravassa aikaan 1.44,47.